Külképviseleti Gazdasági Vezető / Felelős és Gazdasági Ügyintéző 
A Külügyminisztérium külképviseleti hálózatába keresünk precíz, felelősségteljes és gyakorlatias szakembereket, akik biztosítják misszióink stabil gazdasági és működési hátterét világszerte.
Karrierszintek:
A pályázó tapasztalatától, önállóságától és vezetői ambícióitól függően a pozíció betölthető Gazdasági Ügyintéző (operatív végrehajtás, adminisztráció, pénzügy) vagy Gazdasági Vezető/Felelős (a teljes állomáshely gazdálkodásának közvetlen szervezése, helyi csapatirányítás, a Regionális Gazdasági Igazgató (továbbiakban: RGI) helyettesítése) szinten. 
A pozíció küldetése
A külképviselet mindennapi életének motorjaként te felelsz azért, hogy a diplomáciai munka zavartalanul folyhasson. Te kezeled a képviselet költségvetését, könyvelését és számláit, gondoskodsz az ingatlanok és járművek üzemeltetéséről, valamint intézed a kihelyezett kollégák és a helyi személyzet működéshez kapcsolódó adminisztrációját. 
A munkavégzés a misszióvezető és ahol releváns, Regionális Gazdasági Igazgató (RGI) szakmai felügyelete mellett zajlik. 
Főbb feladatkörök és felelősségek
· Pénzügy, könyvelés és költségvetés-kezelés:
· Számlák, kifizetések, banki utalások és a házipénztár pontos kezelése. 
· Havi, negyedéves és éves pénzügyi zárások, beszámolók elkészítése ERP-rendszerben (Forrás.net). 
· Költségvetési előirányzatok és kötelezettségvállalások nyilvántartása, likviditás-felügyelet. 
· Helyi adó- és ÁFA-visszaigénylések intézése a fogadó állam diplomáciai protokollja szerint. 
· Ingatlan Management és vagyongazdálkodás:
· A nagykövetség épületének, rezidenciájának és a szolgálati lakásoknak a zavartalan üzemeltetése, karbantartások megszervezése helyi szolgáltatókkal. 
· Bérleti szerződések nyomon követése, átadás-átvételi folyamatok lebonyolítása. 
· Tárgyi eszközök és készletek raktározása, leltározása és selejtezése. 
· A képviselet gépjárműparkjának felügyelete (szervizek, biztosítások, tankolások). 
· Események és diplomáciai delegációk támogatása:
· Nagykövetségi fogadások, nemzeti ünnepek, gazdasági fórumok pénzügyi és logisztikai előkészítése (költségkalkulációk, beszerzések, helyszíni koordináció). 
· Magas szintű delegációk érkezésével kapcsolatos operatív és logisztikai feladatok ellátása. 
· HR-adminisztráció és helyi ügyintézés:
· Helyi munkavállalók adminisztrációja, bérszámfejtéshez szükséges adatszolgáltatás. 
· A kiküldött diplomata állomány érkezésével, távozásával kapcsolatos adminisztratív támogatás. 
· Gazdasági Felelős szinten a fentieken túl: 
· a helyi technikai/üzemeltetési személyzet közvetlen vezetése, 
· önállóbb döntéshozatal a beszerzésekben, 
· szükség esetén az RGI helyettesítése teljes jogkörrel. 
Téged keresünk, ha:
· Rendelkezel pénzügyi, számviteli vagy gazdasági alapokkal: van releváns gazdasági végzettséged (középfokú szakképesítés vagy diploma) és legalább 1–3 év tapasztalatod könyvelésben, pénzügyi adminisztrációban vagy irodaüzemeltetésben.
· Beszélsz idegen nyelveket: kommunikációképes angoltudással rendelkezel; még legalább egy idegen nyelv ismerete jelentős előny.
· Gyakorlatias és problémamegoldó vagy: 
· Magabiztosan kezeled az Excel-t és gyorsan elsajátítod az ügyviteli/vállalatirányítási rendszerek (ERP) logikáját. 
· Precízió és feddhetetlenség jellemez: szigorúan betartod a bizonylati fegyelmet és az adatvédelmi/pénzügyi szabályokat. 
· B-kategóriás jogosítvánnyal rendelkezel.
Mit kínálunk?
· Nemzetközi munkakörnyezet: Lehetőség diplomáciai közegben dolgozni külföldi szolgálati helyen.
· Sokrétű tapasztalat: A pénzügy, az ingatlanüzemeltetés, a logisztika és a rendezvényszervezés ötvözete, ami kiemelkedő rugalmasságot és tapasztalatot ad a későbbi karrieredhez.
· Stabilitás és biztos háttér: Határozott idejű diplomáciai külszolgálati szerződés, lakhatási és egyéb külképviseleti juttatásokkal kiegészítve.
· Előrelépési lehetőség: Sikeres állomáshelyi teljesítmény esetén lehetőség van magasabb szintű gazdasági felelősi vagy regionális vezetői pozíciók megpályázására.
· Versenyképes fizetés
· Kormánytisztviselői jogviszony
A pályázatok benyújtásának módja: 
· A pályázatot elektronikus úton, a ghat@mfa.gov.hu  e-mail címre kérjük benyújtani
